b'\n_START_ARTICLE_\nLeopold Bregant\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz prava na Pravni fakulteti (1950) in psihologije na Filozofski fakulteti v Ljubljani (1954) se je na tukaj\xc5\xa1nji univerzi specializiral za medicinsko psihologijo (1959), za psihoanalizo pa na psihoanaliti\xc4\x8dnih in\xc5\xa1titutih v Berlinu in G\xc3\xb6ttingenu (1963, 1968). Ve\xc4\x8d let je bil predavatelj specialne psihologije na Pedago\xc5\xa1ki akademiji in medicinske psihologije na Medicinski fakulteti v Ljubljani. V letih 1954\xe2\x88\x921986 je bil zaposlen na Psihiatri\xc4\x8dni bolni\xc5\xa1nici Ljubljana \xe2\x80\x93 Polje, od 1975 je predaval na Akademiji za gledali\xc5\xa1\xc4\x8de, radio, film in televizijo v Ljubljani psihodinamiko dramskih besedil. Ukvarjal se je s psihoterapijo, korekcijo disocialnih motenj, medicinsko psihologijo in psihoanalizo v umetnosti in bil med pionirji klini\xc4\x8dne psihologije pri nas. Napisal je ve\xc4\x8d knjig, u\xc4\x8dbenikov in strokovnih \xc4\x8dlankov.'